Suksèsi (Biologi)

Suksèsi iku prosès owahé ékosistem ing wektu tartamtu mara arah lingkungan kang luwih temata lan stabil.(Suwarno(2009)."Panduan Pembelajaran Biologi X SMA & MA) (BSE)".Jakarta:Pusat Perbukuan, Depdiknas. Hal.170) Prosès suksèsi bakal rampung yèn lingkungan iku wis stabil kahanané utawa wis klimaks. Ékosistem kang klimaks iku ékosistem kang wis duwé homeostatis, saéngga bisa njagani kestabilan internalé.

Suksèsi dhéwé dibagi loro jinisé ya iku:
 Suksèsi Primèr bakal kadadéan yèn komunitas awal iku kaganggu lan ngakibataké ilangé komunitas awal mau saéngga bakal dadi substrat lan habitat anyar.
 Suksèsi Sékundhèr bakal kadadéan yèn ékosistem alami olèh gangguan (alami utawa amarga manungsa) lan gangguan iku mau ora ngrusak total papan tuwuhé organisme kang ana saéngga ing ékosistem mau substrat lan kauripan sedurungé isih ana.

Bédané suksèsi primèr lan sékundhèr mau ya iku ana ing kaanan habitat ing awal prosès suksèsi kadadéan. Faktor-faktor kang mangaruhi prosès suksèsi ing antarané ya iku:(Suwarno(2009)."Panduan Pembelajaran Biologi X SMA & MA) (BSE)".Jakarta:Pusat Perbukuan, Depdiknas. Hal.171)
 ambané habitat asal kang rusak
 jinisé tuwuhan ing sakupengé ékosistem kang kaganggu
 cepeté mencaré wiji utawa winih ing ékosistem mau 
 iklim, mligi arah lan cepeté angin kang nggawa wiji, spora lan winih liya uga curah udan kang mangaruhi prosès perkecambahan
 jinisé substrat anyar kang kadadéan

 Cathetan sikil 

,

Kategori:Biologi
Kategori:Ékosistem